Document ID: 31996R2054

ΚΑΝΟΝΙΣΜΟΣ (ΕΚ) αριθ. 2054/96 ΤΗΣ ΕΠΙΤΡΟΠΗΣ της 25ης Οκτωβρίου 1996 για τη δημοσίευση του γραφικού συμβόλου για τα ιδιότυπα γεωργικά προϊόντα ποιότητας των ιδιαίτερα απομακρυσμένων από το κέντρο περιφερειών και τον καθορισμό των όρων αναπαραγωγής του
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3763/91 του Συμβουλίου, της 16ης Δεκεμβρίου 1991, για τα ειδικά μέτρα που αφορούν ορισμένα γεωργικά προϊόντα υπέρ των γαλλικών υπερποντίων διαμερισμάτων (1), όπως τροποιήθηκε τελευταία από τον κανονισμό (ΕΚ) αριθ. 2598/95 (2), και ιδίως το άρθρο 20 παράγραφοι 2 και 3,
τον κανονισμό (ΕΟΚ) αριθ. 1600/92 του Συμβουλίου, της 15ης Ιουνίου 1992, σχετικά με ειδικά μέτρα που αφορούν ορισμένα γεωργικά προϊόντα υπέρ των Αζορών και της Μαδέρας (3), όπως τροποιήθηκε τελευταία από τον κανονισμό (ΕΚ) αριθ. 2537/95 της Επιτροπής (4), και ιδίως το άρθρο 31 παράγραφοι 2 και 3,
τον κανονισμό (ΕΟΚ) αριθ. 1601/92 του Συμβουλίου, της 15ης Ιουνίου 1992, για ειδικά μέτρα που αφορούν ορισμένα γεωργικά προϊόντα υπέρ των Καναρίων Νήσων (5), όπως τροποποιήθηκε τελευταία από τον κανονισμό (ΕΚ) αριθ. 2537/95, και ιδίως το άρθρο 26 παράγραφοι 2 και 3,
Εκτιμώντας:
ότι, σε εφαρμογή των κανονισμών (ΕΟΚ) αριθ. 3763/91, (ΕΟΚ) αριθ. 1600/92 και (ΕΟΚ) αριθ. 1601/92, δημιουργήθηκε ένα σύμβολο, μετά από πρόσκληση υποβολής προσφορών, με σκοπό τη βελτίωση της γνώσης και την ενθάρρυνση της κατανάλωσης των ιδιότυπων γεωργικών προϊόντων ποιότητας, τόσο των φυσικών όσο και των μεταποιημένων, των ιδιαίτερα απομακρυσμένων από το κέντρο περιφερειών της Κοινότητας 7
ότι ο κανονισμός (ΕΚ) αριθ. 1418/96 της Επιτροπής (6), θεσπίζει τις λεπτομέρειες για τη χρήση αυτού του γραφικού συμβόλου 7
ότι, για να υλοποιηθούν οι στόχοι που αναφέρονται ανωτέρω, πρέπει το γραφικό αυτό σύμβολο να τεθεί στη διάθεση των χρηστών που καθορίζονται στο άρθρο 2 του κανονισμού (ΕΚ) αριθ. 1418/96, των επαγγελματιών που ενδιαφέρονται για την προώθηση αυτών των προϊόντων, την αξιοποίησή τους και την εμπορία τους, καθώς και των καταναλωτών 7
ότι πρέπει, επίσης, να καθορισθούν οι τεχνικοί κανόνες αναπαραγωγής για την ορθή χρήση του γραφικού συμβόλου,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το γραφικό σύμβολο που προβλέπεται στο άρθρο 20 του κανονισμού (ΕΟΚ) αριθ. 3763/91, στο άρθρο 31 του κανονισμού (ΕΟΚ) αριθ. 1600/92 και στο άρθρο 26 του κανονισμού (ΕΟΚ) αριθ. 1601/92 συνίσταται στο σύμβολο που εμφαίνεται στο παράρτημα.
Άρθρο 2
Για την αναπαραγωγή και τη χρήση του γραφικού συμβόλου, πρέπει να τηρούνται οι τεχνικοί κανόνες που περιλαμβάνονται στο παράρτημα.
Άρθρο 3
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 25 Οκτωβρίου 1996.

Labels: 3
18
6